പന്നിയാർ

പെരിയാർ നദിയുടെ ഒരു പോഷക നദിയാണ് പന്നിയാർ. ഇംഗ്ലീഷ്:Panniyar. ഇടുക്കി ജില്ലയിലാണ് ഈ നദി ഒഴുകുന്നത്.  മതികെട്ടാൻ ദേശീയ ഉദ്യാനത്തിലെ മലകളിൽ നിന്ന് ഉത്ഭവിക്കുന്ന  ഉച്ചിൽകുത്തിപ്പുഴ, മതികെട്ടാൻ പുഴ, ഞാണ്ടർ പുഴ, ചെമ്മണ്ണാർ എന്നിവയാണ് പന്നിയാർ പുഴയുടെ പോഷകനദികൾ.  പൊന്മുടി അണക്കെട്ട് ഈ നദിക്കു കുറുകേയാണ് സ്ഥാപിച്ചിട്ടുള്ളത്.  അണക്കെട്ടിലെ റിസർവോയിൽ നിന്ന് പന്നിയാർ പവർ ഹൗസിലേക്ക് ഒഴുക്കുന്ന വെള്ളംhttps://theprint.in/opinion/in-monsoon-battered-kerala-idukki-dam-has-stood-tall-to-prevent-floods/97579/ വൈദ്യുതി ഉത്പാദനത്തിനു ശേഷം പന്നിയാറിലേക്ക് തന്നെയാണ് ഒഴുക്കി വിടുന്നത്. ഇത് തുടർന്ന് പെരിയാറായി, ഉടുമ്പഞ്ചോല, ദേവികുളം, കോതമംഗലം, മുവാറ്റുപുഴ, കുന്നത്തുനാട്, ആലുവ, കൊടുങ്ങല്ലൂർ, പറവൂർ എന്നിവിടങ്ങളിലൂടെ ഒഴുകുന്നു.https://dams.kseb.in/?p=144 ഇടുക്കി ജില്ലയിലെ രാജകുമാരി, രാജാക്കാട്, ശാന്തൻപാറ, സേനാപതി  എന്നീ സ്ഥലങ്ങൾക്ക് കുടിവെള്ള സ്രോതസ്സാണ് പന്നിയാർ. 

 പൊന്മുടി അണക്കെട്ട് 

ഇടുക്കി ജില്ലയിലെ കൊന്നത്തടി പഞ്ചായത്തിലെ കൊന്നത്തടി ഗ്രാമത്തിലാണ് പന്നിയാർ പുഴയ്ക്ക് കുറുകേ നിർമ്മിച്ചിട്ടുള്ള ഈ ഗ്രാവിറ്റി മേസണറി അണക്കെട്ട്.
വെള്ളച്ചാട്ടം
ഈ പുഴയിലുള്ള നയനമനോഹരമായ വെള്ളച്ചാട്ടമാണ് കുത്തുങ്കൽ വെള്ളച്ചാട്ടം 

 റഫറൻസുകൾ 

വർഗ്ഗം:കേരളത്തിലെ നദികൾ
വർഗ്ഗം:പെരിയാർ